《晚年辟地为圃僭用老坡和靖节归田园居六韵》
宋代·叶茵

疏牖炷柏子，日与琴书娱。
已复回商飚，凉意浮郊墟。
自成松菊趣，不杂轩冕居。
悠悠鸟脱罟，局局兔守株。
试叩塞上翁，得丧为何如。
元亭抱至道，诗发道之余。
利名莫能束，精神游太虚。
冥想田园归，其乐无时无。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。